
REMISTA DIEM NV SEO DIE ADA PLATA 


DIRECTOR: FRÁNCISCO P. MORENO 


(DEL TOMO XI, PÁGINAS 193 Y SIGUIENTES) 


COCCINELLIDAE 


IN TAR G EN EE Eide BRASS DAA: 
E COLLECTIONE DOMINI CAROLI BRUCHI 


Descripsit J. WEISE 


1. Solanophila eusema: Ovata, subcompressa, nigra, supra dense 
breviterque cinereo-pubescens, elytris margine humerali modice dilatato 
viridi-aeneis, creberrime punctulatis et minus dense punctatis, maculis 
duabus testaceo-rufis, anteriore prope scutellum sita, oblonga, posteriore 
pone medium, magna, rotundato-triangulari. — Long. 7 mm. Habitat 
in provincia Tucuman (1V.1897). 

Solanophil. fausta Er. proxima, minor, aliter colorata, elytris for- 
titer punctatis, macula postica subtriangulari, ab illa distincta. Caput 
nigrum, ore piceo; antennae testaceae, articulo primo nigro, clava leviter 
infuscata. Prothorax niger, dense subtiliter punctato; scutellum nigrum. 
Elytra basi ampliata, pone humerum sensim angustata, apice conjunc- 
tim rotundato-obtusa, superne convexa, obscure aeneo-viridia, subnitida, 
maculis duabus testaceo-rufis: prima ante medium ad suturam oblonga, 
latitadine duplo longior, secunda pone medium, magna, postice rotun- 
data, antice juxta suturam subangulata. Corpus subtus nigrum, subtilius 
cinereo-pubescens, pedes nigri; lineae abdominales modice curvatae, me- 
dium segmenti primi vix superantes. 


2. Solanophila paenulata Germ. Tucuman (X. 1897), Salta (1. 1897). 


Y 


. Solanophila cacica Germ. Tucuman (III. 1897), Salta (XII. 1896). 


4. Solanophila punctatissima: Ovalis, convexa, dense cinereo-pubes- 
cens, nigra, palpis antennarumque medio rufescentibus, capite prothora- 
ceque sat dense punctulatis, nitidulis, hoc antice et in lateribus testaceo- 
marginato, elytris ferrugineis, subopacis, crebre fortiusque punctatis, in- 
terstitiis densissime punctulatis, lineis abdominalibus magnis, integris. 

— Long. 5 mm. Habitat in provincia Catamarca (Ill. 1897) et provincia 
Salta (XI. 1897). 

Statura fere Sol. Bourcieri Muls. sed postice magis convexa, elytris 
crebrius fortiusque punctatis. Caput nigrum, nitidulum, labro piceo, an- 
tice palpisque brunneo-rufis; antennae testaceae, articulo primo clavaque 
piceis vel nigris. Prothorax latitudine plus quam duplo brevior, niger, ni- 
tidulus, limbo angusto apicali limboque sat lato laterali testaceis; scutello 
subhirsuto. Elytra prothorace multo latiora, lateribus sat rotundata, apice 
obtuse acuminata, superne convexa, apice magis declivia, tota ferruginea, 
crebre et fortiter punctata, interstitiis sat angustis densius punctulatis, 
margine angustissimo, vix explanato. Corpus subtus nigrum, nitidulum, 
pedes nigri, unguiculis rufescentibus. 


Ku 


. Solanophila patricia Muls. In provinciis Tucuman (IV.1897) et 
Salta (1.1897) capta. 


. Solanophila circumflua Muls. Brasilia (VIII. 1901). 


. Solanophila placida Muls. Tucuman (X1.1899). 

8. Megilla maculata Deg. Gob. Chaco (X1.1895). 

9, Eriopis connexa Germ. Prov, Buenos Aires (1.1895). 
0 


. Adalia deficiens Muls. et var. albofasciata Muls. Gob. Neuquen 
(III. 1898). 


11. Coccinella Lucasi Muls. Prov. Jujuy (to. H.1901). 


12. Coccinella eryngii Muls. var. /iémbaticollis Fairm., An. Fr.1883. 
506: Prothorax utrinque macula minima oblonga flava. — Chili 
(135 ING TOON). 


13. Coccinella fulvipennis Muls. Gob. Neuquen (7. III. 1900). 
14. Coccinella pulchella Muls. Alto Parana. 


15. Neocalvia Bruchi: Fulva, nitida, limbo laterali prothoracis, antice 
dilatato et lineam obliquam abbreviatam retrorsum exserente, albido, elytris 
subtilissime punctulatis, maculis tribus fasciisque duabus valde flexuosis 
albidis.— Long. 5,4—5,8 mm. Habitat in prov. Tucuman (XII. 1899). 

Neocalv. Guerini Crotch proxima, aliter signata, fascia secunda al- 
bida juxta suturam haud usque ad apicem producta, praecipue diversa. 
Caput fulvum, basi albido-flavum. Prothorax subtilissime punctulatus; 
scutellum sublaeve. Elytra sat dense subtilissime punctulata, maculis 
tribus fasciisque duabus albidis: macula prima in basi, juxta scutellum, 
quadrata, secunda in basi, ante callum humeralem sita, parva, triangu- 
laris, tertia in apice prope suturam, subquadrata. Fascia prima ante 
medium, intus abbreviata, arcubus duobus fortiter curvatis composita, 

fascia secunda pone medium, fere ad suturam continuata, in margine 
antico bisinuata, in margine postico biarcuata et medio plerumque cum 
macula tertia anguste connexa. Aut elytra albida, limbo suturali, mar- 
gine laterali maculis que septem magnis fulvis, his 2, 3, 2 collocatis: 
macula prima in basi prope callum humeralem, oblongo-quadrata; se- 
cunda minore, paullo pone basin inter callum humeralem et marginem 
sita, oblonga, antrorsum cum macula prima plus minusve connexa; 
maculis tribus sequentibus fasciam valde flexuosam, marginem et sutu- 
ram attingentem formantibus: tertia longissima, oblongo-quadrata, mar- 
gine antico truncata, postico profunde arcuatim emarginata; quarta 
transversa, arcum latum antrorsum flexum formante; quinta marginali, 
quadrata, angulo antico interno acutissimo; sexta suturali, longe ante 
apicem locata, oblique posita, transversim ovalis; septima marginali, 
semiovalis. 

Oss. In Neocalvia anastomozanti Crotch macula sexta fulva elytro- 
rum in apice sita est. 


16. Psyllobora feralis Muls. Gob. Neuquen (HI. 1897). 
17. Psyllobora bicongregata Boh. Prov. Buenos Aires (I. 1895). 


18. Psyllobora pavida: Breviter ovalis, convexa, subtus dilute testa- 
cea, pectore abdomineque plus minusve infuscatis, supra straminea, 
nitida, prothorace maculis quinque piceis: duabus mediis subtriangula- 
ribus, tribus ante basin, media parva; scutello nigro; elytris minus 
crebre obsolete punctulatis, maculis undecim partim confluentibus brun- 
neis. — Long. 2 mm. Habitat in provincia Tucuman (XI. 1899). 

Praecedenti simillima, sed minor, maculis quarta, quinta et nona 
elytrorum suturae aequaliter distantibus. Elytra maculis undecim brun- 
neis: tribus subbasalibus, prima et secunda sat magnis, confluentibus, 
tertia parva, infra humerum, quarta inter basin et medium non procul 
a sutura, ovata, quinta in medio juxta suturam, sexta maxima, oblonga, 
medio constricta, piceo marginata, septima et octava ante medium prope 
latera, saepe conjunctis, interiore majora, oblonga, exteriore parva; nona 
pone medium juxta suturam, decima pone medium supra marginem, un- 
decima magna, inaequalis, sat deleta, ante apicem. 


19. Cycloneda puncticollis Muls.? var. livida: Testacea, prothorace 
albido-flavo, maculis novem nigris: duabus minimis pone apicem, late 
distantibus, quatuor submediis transversim digestis et tribus ante basin, 
media sat parva, elytris griseo-lividis, flavo circumcinctis.— Long. 4—5 
mm. Habitat in provincia Tucuman (XI.1809 et 7. XII. 1900). 

Cyclon. puncticolli similis, minor, supra dilutiore, prothorace puncto 
nigro adjecto ante scutellum, limbo flavo elytrorum sat discreto bene dis- 
tincta. 


20. Curinus coeruleus Muls. Brasilia (VIII. 1901). 
21. Pentilia egena Muls. Brasilia (XI. 1901). 


22. Brachyacantha Bruchi: Obtuse ovalis, convexa, nigra, anten- 
nis, palpis maxillaribus articulo ultimo tarsisque testaceis, limbo late- 
rali prothoracis elytrisque citrinis, his dense subtiliter punctulatis, limbo 
apicali, sutura, macula communi rotundata ante medium maculisque 
binis rotundatis in elytro singulo nigris. — Long. 3—4 mm. Provincia 
Tucuman (XII. 1899). 

Mas: capite, limbo apicali prothoracis, utrinque late et parum pro- 
funde arcuatim emarginato, epimerisque intermediis citrinis, pedibus 
anticis testaceis. 

Brachyacanthae sellatae Muls. certe similis, prothorace aliter signato, 
macula communi elytrorum minore, rotundata, ab illa differt. Caput sub- 
tilissime punctulatum, vel nigrum, margine antico clypei rufescente (€), 
vel citrinum (5), antennis, mandibulis articuloque ultimo palporum tes- 
taceis. Prothorax capite paullo fortius, dense punctulatus, feminae niger, 
antice subtiliter ferrugineo marginatus, limbo laterali citrino, intus late 
arcuatim emarginato; maris niger, limbo laterali et apicali citrinis, hoc 
sat lato, postice medio parum triangulariter-, utrinque magis angulatim- 
dilatato. Scutellum nigrum, punctulatum. Elytra prothorace paullo sub- 
tilius punctulata, citrina, sutura anguste margineque apicali latius nigro- 
limbatis, margine laterali (basi excepta) amgustissime infuscato vel nigro, 
macula communi ante medium, rotundata, haud vel leviter transversa, 
maculisque duabus in singulo elytro nigris: prima rotunda, subhumerali, 
pone basin supra marginem locata, secunda pone medium supra mar- 
ginem, rotundata, primae vix vel parum majore, "leviter transversa, sub- 
obliqua. Corpore subtus nigrum, aut lateribus prosterni citrinis, tarsis 
testaceis, genubus tibiisque anticis interdum rufescentibus (€), aut pedi- 
bus anticis, epimeris intermediis coxisque omnibus testaceis femoribus 
tibiisque intermediis inferne parum rufescentibus. 


23. Cleothera secessionis: (5) Breviter et obtuse-ovalis, convexa, 
nigra, ore, antennis pedibusque testaceis, ano obscure ferrugineo, capite, 
limbo laterali et apicali prothoracis, vitta subarcuata maculisque duabus 
elytrorum flavis, prothorace sat dense elytrisque densius subtiliter punc- 
tatis. — Long. 3--3,3 mm. Brasilia (VIII. 1901). 

Caput flavum, sat dense subtiliter punctulatum, ore antennisque 
testaceis, articulis basalibus palporum maxillarium piceis. Prothorax sat 
dense subtiliter punctatus, niger, limbo lato laterali ante medium an- 
gulatim dilatato, limboque apicali sat lato, medio triangulariter parum 
dilatato, flavis. Scutellum nigrum, punctulatum. Elytra nigra, dense 
subtiliter punctata, vitta maculisque binis flavis: vitta lata, juxta suturam, 
utrinque angustata, a basi prope scutellum usque ad partem tertiam po- 

sticam pertinente, margine interno leviter, externo fortius arcuata; ma- 

cula prima in humero, parva, triangulari; secunda, parum majore, ante 

apicem, margini magis approximata quam suturae, subrotundata, leviter 

transversa. Tibiae anticae in margine dorsali postico parum dilatae. 
Oss. Macula humerali feminae verisimiliter deest. 


24. Cleothera trivialis Muls. Brasilia (VIII et X. 1900). 
25. Cleothera matronata Muls. Brasilia (XI. 1901). 

26. Cleothera Poortmanni Muls. Brasilia (XI. 1901). 

31. Cleothera fuscomaculata Muls. Brasilia (VIII. 1901). 
28, Cleothera 5-notata Muls. Brasilia (VI et VIII. 1901). 
39, Cleothera loricata Muls. Prov. Tucuman (XII. 1899). 
30. Cleothera subparallela Muls. Brasilia (VIII. 1901). 


31. Hyperaspis festiva Muls. Prov. Buenos Aires (IV. 1898), Tucu- 
man (XII. 1899). 


32. Hyperaspis conclusa: Obtuse ovalis, sat convexa, nigra, pro- 
thorace limbo laterali elytrisque flavo-albidis, his sat crebre punctulatis, 
vitta lata suturali communi vittaque angustiore postice abbreviata nigris, 
ore, antennis pedibusque testaceis. — Long. 2—2,5 mm. Hab. provin- 
cia Tucuman (6. III et 4. VII. 1900). 

5 Capite, prothoracis limbo apicali angusto limboque laterali lato, 
maculam oblongam, nigram cingente, flavo-albidis. 

Hyperasp. irimaculatae L. simillima, supra subtiliter punctulata, 
vitta media elytro singulo intus rectilineatim limitata. Caput alutaceum, 
vix sibiliter punctulatum, nigrum (9), vel albido-flavum (5), sericeo- 
micans. Prothorax alutaceus, sat nitidus, dense subtiliter punctulatus, 
niger, aut limbo laterali aequilato antice posticeque parum introrsum 
producto (9), aut limbo apicali angusto limboque laterali lato, elliptico, 
maculam nigram oblongam includente, flavo-albidis. Coleoptera flavo- 
albida, nitida, vittis tribus nigris. Vitta communi lata, apice breviter 
angustata, conjunctim acuminata, antice, minus longe pone basin, utrin- 
que abrupte arcuatim angustata. Vitta media elytro singulo angustiore, 
basi acuminata, dein subparallela, ante marginem posticum abbreviata, 
margine interno rectilineata, externo medio late, sed minus profunde 
arcuatim emarginata. 


33. Poria n. sp. 19. Gob. Chaco (X. 1895). 


34. Chnoodes tarsalis: Oblongo-hemisphaerica, nigra, vix vel haud 
aenco-induta, sat dense subtilissimeque cinereo-pubescens, parum nitida, 

ore, antennis, sibiarum apice extremo, tarsis apiceque abdominis ferru- 
gineis; elytris crebre punctatis, areola rotunda communi ante medium 
obsolete punctato, parcius pubescente, nitidulo.— Long. 3 mm. Brasilia 
(NL, OU) 

Frons punctulata. Prothorax sat dense subtiliter punctulatus, apice 
utrinque testaceo-marginatus, prosternum latera versus haud impressum. 
Elytra crebre punctata, dense pubescentia, parum nitida, areola rotunda 
communi ante medium laeviore, nitidiore. Corpus subtus nigrum, seg- 
mento ultimo abdominali, margine postico segmentorum praecedentium 
tarsisque ferrugineis. 


35. Exoplectra miniata Germ. Brasilia (VIH. 1901). 


36. Azya nigrina: (9) Hemisphaerica, nigra, densius brevissimeque 
cinereo-pubescens, ore, antennis, pedibus abdomineque testaceis, hoc 
medio ferrugineo, prothorace elytrisque creberrime punctulatis, his area 
communi magna, rotundata ante medium nigro-pubescente. —- Long. 
4 mm. Brasilia (XI. 1901). 

Statura et similitudo Az. scutatae Muls. (non Crotch), parum mi- 
nor, colore obscuriore, pedibus feminae omnino testaceis. Elytra creber- 
rime punctulata et cinereo-pubescentia, punctis majoribus obsoletis minus 
dense impressa, macula magna communi, rotundata, evidenter trans- 
versa, nigro-pubescente et simpliciter punctulata, fere a basi usque ad 
medium continuata, ornata. 


37. Cephaloscymnus Bruchi: Breviter ovatus, testaceo-rufus, minus 
dense brevissimeque cinereo-pubescens, pectore, fronte basin versus, 
prothorace (lateribus exceptis) scutelloque nigris, elytris coeruleo-viridi- 
aeneis, sat fortiter punctatis. — Long. 2—2,2 mm. Habitat in Brasilia 
Ion). 

Caput testaceo-rufum, punctulatum, fronte parallela basin versus 
picea vel nigra et subtiliter punctulata, oculis magnis, oblongis, glabris. 
Prothorax latitudine postica triplo brevior, antice profunde emarginatus, 
lateribus antrorsum leviter rotundatim convergentibus, angulis anticis 
magnis, subacutis, posticis fere rectis, dorso transversim convexus, sat 
dense punctulatus, niger, latera versus sensim rufo-tinctus. Scutellum 
mediocre, triangulare nigrum. Elytra rotundata, convexa, prothorace 
multo latiora, coeruleo-viridi-aenea, nitida, sat fortiter punctata, apice 
tenuiter testaceo-marginata, epipleuris obscurius ferrugineis. Corpus sub- 
tus nigrum, parte laterali prosterni, abdomine pedibusque rufo-testaceis, 
segmento primo ventrali plus minus infuscato. 

